**Tehotenské štipendium**

Tehotnej študentke, ktorá má trvalý pobyt v Slovenskej republike a nemá nárok na výplatu tehotenského,[**1)**](https://www.slov-lex.sk/pravne-predpisy/SK/ZZ/2002/131/20210401.html#poznamky.poznamka-49abaa) sa v období od začiatku 27. týždňa pred očakávaným dňom pôrodu určeným lekárom **(začiatok 13. týždňa tehotenstva)** priznáva tehotenské štipendium, najmä na účel pokrytia zvýšených výdavkov spojených so zdravotným stavom študentky, špeciálnymi materiálnymi potrebami a s prípravou na narodenie dieťaťa. Na tehotenské štipendium má študentka právny nárok [(§ 96b zákona č. 131/2002 Z .z.](https://www.slov-lex.sk/pravne-predpisy/SK/ZZ/2002/131/20210401.html) o vysokých školách v platnom znení).

Za študentku sa na účely tehotenského štipendia považuje aj osoba, ktorej bolo štúdium prerušené z dôvodu tehotenstva.

Tehotenské štipendium sa priznáva na základe písomnej žiadosti študentky.

**Postup podania žiadosti o tehotenské štipendium:**

* **žiadosť** je potrebné [stiahnuť](https://www.stuba.sk/buxus/docs/stu/pracoviska/rektorat/odd_vzdelavania/student/legislativa/smernice/mimoriane_stipendia/ziadost_o_tehotenske_stipendium.pdf),
* vyplniť,
* nezabudnúť podpísať a
* doručiť študijnej referentke fakulty FMMR TUKE spolu s nasledujúcimi prílohami:

1. **lekárske potvrdenie** o tom, že začal 27. týždeň pred očakávaným dňom pôrodu určeným lekárom, to je  13. týždeň tehotenstva ([VZOR](https://www.stuba.sk/buxus/docs/stu/pracoviska/rektorat/odd_vzdelavania/student/legislativa/smernice/mimoriane_stipendia/priloha_c.1_tehotenske_stipendia_potvrdenie_lekar.docx)1 je v pílohe žiadosti)
2. **potvrdenie Sociálnej poisťovne** o tom, že nevznikol nárok na [výplatu tehotenského](https://www.socpoist.sk/tehotenske/69383s)  
   ([VZOR](https://www.stuba.sk/buxus/docs/stu/pracoviska/rektorat/odd_vzdelavania/student/legislativa/smernice/mimoriane_stipendia/priloha_c.2_tehotenske_stipendia_potvrdenie_soc_poistovna.docx)1je v pílohe žiadosti)
3. **kópia občianskeho preukazu**, resp. dokladu o udelení trvalého pobytu v Slovenskej republike

1) Ak študentka predloží k žiadosti iné potvrdenia preukazujúce skutočnosti podľa § 96b ods. 1 [zákona č. 131/2002 Z. z.](https://www.slov-lex.sk/pravne-predpisy/SK/ZZ/2002/131/20210401.html) ako sú vzory vytvorené FMMR TUKE uvedené v bode 1 alebo 2 budeme tieto potvrdenia akceptovať.

Výška tehotenského štipendia je 200 eur mesačne a poskytuje sa študentke v mesačnej výške na bankový účet vedený v Slovenskej republike.

Štipendium sa priznáva od prvého dňa kalendárneho mesiaca, v ktorom bola podaná žiadosť. Ak podmienky na poskytnutie tehotenského štipendia boli splnené len za časť kalendárneho mesiaca, v ktorom bola žiadosť doručená, tehotenské štipendium patrí za celý kalendárny mesiac. Tehotenské štipendium sa poskytuje aj za mesiace júl a august.

**Nárok na tehotenské štipendium zaniká**

1. vznikom nároku na výplatu rodičovského príspevku po narodení dieťaťa na dieťa, na ktoré študentka poberá tehotenské štipendium,
2. vznikom nároku na výplatu [tehotenského](https://www.socpoist.sk/tehotenske/69383s),
3. skončením tehotenstva alebo
4. skončením štúdia.

Študentka oznámi príslušnému študijnému oddeleniu fakulty skutočnosť, na základe ktorej jej zanikol nárok na tehotenské štipendium (podľa písm. a. až c.) **do desiatich pracovných dní** odo dňa, kedy táto skutočnosť nastala.

Osoba, ktorej bolo za rovnaké obdobie poskytnuté tehotenské štipendium a vyplatené [tehotenské](https://www.socpoist.sk/tehotenske/69383s), je povinná vrátiť poskytnuté tehotenské štipendium za príslušné obdobie.

Na účely preukazovania nároku na tehotenské štipendium je FMMR TUKE oprávnená spracúvať osobné údaje študentky v rozsahu potrebnom na rozhodnutie o priznaní tehotenského štipendia. FMMR TUKE je na tieto účely oprávnená aj bez súhlasu dotknutej osoby získavať jej osobné údaje kopírovaním, skenovaním alebo iným zaznamenávaním úradných dokladov na nosič informácií v rozsahu nevyhnutnom na dosiahnutie účelu spracúvania.

**Legislatíva:**

* [**Zákon č. 131/2002 Z. z.**](https://www.slov-lex.sk/pravne-predpisy/SK/ZZ/2002/131/20210401.html) o vysokých školách a o  zmene a doplnení niektorých zákonov v znení neskorších predpisov
* [**Zákon č. 461/2003 Z. z.**](https://www.slov-lex.sk/pravne-predpisy/SK/ZZ/2003/461/) o sociálnom poistení v znení neskorších predpisov